wannaphong/clean_thaiwikipedia huggingface dataset:
# สเตฟัน เลอเวน
เชลล์ สเตฟัน เลอเวน (, ; แบบทางการ Löfvén; เกิดวันที่ 21 กรกฎาคม ค.ศ. 1957) เป็นนักการเมืองชาวสวีเดนที่เคยดำรงตำแหน่งนายกรัฐมนตรีสวีเดนในวันที่ 3 ตุลาคม ค.ศ. 2014 ถึง 30 พฤศจิกายน ค.ศ. 2021 และเป็นอดีตหัวหน้าพรรคสังคมประชาธิปไตยใน ค.ศ. 2012 ถึง 2021"Swedish parliament confirms Social Democrat's Lofven as new PM."  Reuters. Retrieved 3 October 2014. 

ในวันที่ 22 สิงหาคม ค.ศ. 2021 เลอเวนประกาศว่าตนจะเกษียณจากตำแหน่งหัวหน้าพรรคฯ ในการประชุมสภาประจำเดือนพฤศจิกายน และจะลาออกจากตำแหน่งนายกรัฐมนตรีเมื่อมีการเลือกตั้งผู้สืบทอดตำแหน่งต่อ ในเดือนกันยายน ค.ศ. 2021 มีการยืนยันว่ารัฐมนตรีว่าการกระทรวงการคลัง มักดาเลียนา อันเดอช็อน จะเป็นผู้สมัครคนเดียวในสภาเพื่อแทนที่เลอเวนhttps://www.bloomberg.com/news/articles/2021-09-29/sweden-s-finance-chief-nominated-to-become-first-female-premier อันเดอช็อนได้รับเลือกเป็นหัวหน้าพรรคในวันที่ 4 พฤศจิกายน เลอเวนลาออกอย่างเป็นทางการในวันที่ 10 พฤศจิกายน ค.ศ. 2021 ถึงแม้ว่ายังคงดำรงตำแหน่งรัฐบาลรักษาการจนกระทั่งเธอดำรงตำแหน่งในวันที่ 30 พฤศจิกายน ค.ศ. 2021

 ชีวิตช่วงต้นและการศึกษา 
เลอเวนเกิดในวันที่ 21 กรกฎาคม ค.ศ. 1957 ที่อัสพุดเดิน สต็อกโฮล์ม และพ่อของเขาเสียชีวิตก่อนที่เขาจะเกิด เขาถูกส่งตัวไปที่สถานสงเคราะห์เด็กกำพร้าก่อนที่ครอบครัวบุญธรรมจาก Sunnersta, Sollefteå นำไปดูแลต่อจนโต ตามข้อตกลงกับครอบครัวของเขา แม่ผู้ให้กำเนิดจะได้รับสิทธิ์ดูแลเขาอีกครั้งถ้าเธอต้องการ ถึงกระนั้น กลับไม่มีอะไรเกิดขึ้น

Ture Melander (1926–2003) พ่อบุญธรรมของเขาทำอาชีพเป็นคนตัดไม้และต่อมาเป็นพนักงานโรงงาน ส่วน Iris Melander (สกุลเดิม Söderlund, 1929–2020) แม่บุญธรรม ทำงานเป็นผู้ให้การดูแลที่บ้าน เขาศึกษาที่โรงเรียนมัธยม Sollefteå ก่อนที่จะเรียนหลักสูตรการเชื่อมเป็นเวลา 48 สัปดาห์ใน Arbetsmarknadsutbildningen (AMU, การฝึกอบรมอาชีพผู้ว่างงาน) ที่Kramfors และไม่เป็นที่กระจ่างว่าเขาจบหลักสูตรหรือไม่ ต่อมาเลอเวนเรียนสาขาสังคมสงเคราะห์ที่มหาวิทยาลัย Umeå แต่ดร็อปเรียนไปหลังเรียนไปหนึ่งปีครึ่ง
# ฟาโรห์โชเชงค์ที่ 4
เฮตจ์เคปเปอร์เร เซเตเพนเร โชเชงค์ที่ 4 เป็นผู้ปกครองอียิปต์ของราชวงศ์ที่ 22 ระหว่างรัชสมัยของฟาโรห์โชเขงค์ที่ 3 และฟาโรห์ปามิ ในปี 1986 เดวิด โรห์ล เสนอว่ามีสองกษัตริย์ เป็นผู้ก่อตั้งที่รู้จักกันดีของราชวงศ์ เนื่องจากตำแหน่งที่แน่นอนของเขาในราชวงศ์ไม่เป็นที่รู้จัก
สุสาน
thumb|220px|สุสานฟาโรห์โชเชงค์ที่ 4
หลังจากข้อสรุปดังกล่าวใน ปี พ.ศ. 2529 แล้วการศึกษาเพิ่มเติมเกี่ยวกับเศษโถคาโนปิก ซึ่งเป็นส่วนหนึ่งของการรักษาโดยทั่วไปเกี่ยวกับการราชาภิเษกของราชวงศ์ได้ทำให้ฉันค่อนข้างสนับสนุนการดำรงอยู่ของฟาโรห์โชเชงค์ที่ 4
# โรดรีกู แวร์จีลีอู
โรดรีกู แวร์จีลีอู (13 เมษายน ค.ศ. 1983 –) หรือที่รู้จักกันดีในชื่อ กาเรกา เป็นสไตรเกอร์ฟุตบอลชาวบราซิล ซึ่งปัจจุบันทำหน้าที่ร่วมสังกัดสโมสรฟุตบอลราชนาวี

โดยก่อนหน้านี้ กาเรกาเคยทำหน้าที่ร่วมสังกัดเซเรซโซ โอซะกะ ในการแข่งขันเจลีก ดิวิชัน 2  ในภายหลัง กาเรกาได้เซ็นสัญญาร่วมสังกัดอัลกาดเซียในคูเวตพรีเมียร์ลีก แต่ก็ล้มเลิกข้อตกลงไปไม่นานหลังจากนั้น ครั้นในเดือนธันวาคม ค.ศ. 2015 ได้มีการประกาศว่ากาเรกาจะเข้าร่วมสังกัดสโมสรฟุตบอลชลบุรีสำหรับฤดูกาล 2016 

 สถิติสโมสร 
 สังกัดสโมสร ลีก ถ้วย รวม ฤดูกาล สโมสร ลีก ลงเล่น  ประตู ลงเล่น  ประตู ลงเล่น  ประตู ญี่ปุ่น ลีก จักรพรรดิ รวม 2004  เวนท์ฟอเรต์ โคฟุ  เจลีก ดิวิชัน 2  5  0  0  0  5  0 2007  เธสปา คูซัทสึ  เจลีก ดิวิชัน 2  19  4  2  0  21  4 2008  เซเรซโซ โอซะกะ  เจลีก ดิวิชัน 2  15  3  0  0  15  3 2008  โชนัน เบลล์มาเร  เจลีก ดิวิชัน 2  1  1  0  0  1  1 ประเทศ  ญี่ปุ่น 40  8  2  0  42  8 รวม 40  8  2  0  42  8
# เจ้าหญิงไอรีน ดัชเชสแห่งโอสตา
เจ้าหญิงไอรีน ดัชเชสแห่งโอสตา  ทรงเป็นพระราชธิดาพระองค์ที่ 5 ในพระเจ้ากอนสตันดีโนสที่ 1 แห่งกรีซ กับ เจ้าหญิงโซเฟียแห่งปรัสเซีย พระองค์ทรงเป็น เจ้าหญิงแห่งกรีซและเดนมาร์ก โดยแรกประสูติ พระองค์เสกสมรสกับเจ้าชายไอโมน ดยุกที่ 4 แห่งออสตา มีพระโอรสร่วมกันเพียงพระองค์เดียวคือ เจ้าชายอะเมเดโอ ดยุกที่ 5 แห่งออสตา
# ฟาโรห์ทาเคลอตที่ 2
เฮตจ์เคปเปอร์เร เซเตเพนเร ทาเคลอตที่ 2 ซี-เอเซ เป็นฟาโรห์ในราชวงศ์ที่ 23 แห่งอียิปต์ตอนบนและอียิปต์โบราณสมัยกลาง พระองค์ได้รับการระบุเป็นนักบวชชั้นสูงแห่งอามุน ทาเคลอต เอฟ โอรสในนิมลอต ซี นักบวชชั้นสูงแห่งอามุนที่ทีบส์ ทำให้พระองค์เป็นทั้งโอรสในนิมลอต ซี และพระราชนัดดาในฟาโรห์โอซอร์คอนที่ 2 ตามงานวิจัยทางวิชาการล่าสุดKarl Jansen-Winkeln, "Historische Probleme Der 3. Zwischenzeit," JEA 81(1995) p.129, 138 เมื่อเทียบวันที่ทางจันทรคติสองอันที่เกี่ยวกับทาเคลอตที่ 2 ทำให้เชื่อว่าฟาโรห์อียิปต์ตอนบนครองราชย์ในอียิปต์ที่ถูกแบ่งเป็นสองส่วนใน 845 ปีก่อนคริสต์ศักราช หรือ 834 ปีก่อนคริสต์ศักราชRolf Krauss, in Erik Hornung, Rolf Krauss, and David Warburton (editors), Handbook of Ancient Egyptian Chronology (Handbook of Oriental Studies), Brill: 2006, pp. 408–411 นักอียิปต์วิทยาส่วนใหญ่ในปัจจุบัน ซึ่งรวมถึง Aidan Dodson,Aidan Dodson, "A new King Shoshenq confirmed?" GM 137(1993), p.58 Gerard Broekman,Gerard Broekman, "The Reign of Takeloth II: a Controversial Matter," GM 205(2005), pp.21-33 Jürgen von Beckerath,Jürgen von Beckerath, "Chronologie des Pharaonischen Ägypten," MÄS 46 (Philipp von Zabern, Mainz: 1997. p.94 M.A. Leahy และ Karl Jansen-Winkeln ยอมรับข้อสันนิษฐานของ David Astonที่ว่าฟาโรห์โชเชงค์ที่ 3 น่าจะเป็นผู้สืบทอดตำแหน่งของฟาโรห์โอซอร์คอนที่ 2 ที่แทนิสมากกว่าทาเคลอตที่ 2

สมรสและโอรสธิดา
ทาเคลอตที่ 2 อภิเษกสมรสกับกับคาโรมามา เมรีมุตที่ 2 และให้กำเนิดโอรสธิดา ดังนี้:
 โอโซร์คอน บี นักบวชชั้นสูงแห่งอามุนที่ทีบส์ที่ภายหลังเป็นฟาโรห์โอโซร์คอนที่ 3
 บาเคนปทาฮ์ นายพลแห่งเฮราคลีโอโปลิส ได้รับการกล่าวถึงในปีที่ 39 ของโอโซร์คอนที่ 3

ทาเคลอตที่ 2 อภิเษกสมรวกับพระนามที่มีชื่อที่ปรากฏเพียงบางส่วนว่า ทาเชป[...] ทั้งคู่ให้กำเนิดพระโอรสองค์เดียว:
 นิมลอต ได้รับการกล่าวถึงในจารึกไม้ (Turin 1468/Vatican 329) เป็นพระโอรสในฟาโรห์ทาเคลอตกับทาเชป[...] คาดว่าเป็นโอรสในทาเคลอตที่ 2

ทาเคลอตที่ 2 มีมเหสีนามว่าทาเบคเทนาสเคต (ที่ 1) และให้กำเนิดพระธิดาองค์เดียว:
 Isetweret (II). สมรสกับวิเซียร์ Nakhtefmut (C) รู้จักจากสุสานของพระโอรสนามว่า Ankhpakhered และพระธิดานามว่า Tabektenasket (ที่ 2) (Berlin 20132 and 20136).

โอรสธิดาองค์อื่น ๆ:
 Djed-Ptah-ef-ankh โอรสในทาเคลอตที่ 2
 Shebensopdet (II). สมรสกับ Djed-Khons-ef-ankh ศาสดาคนที่ 4 แห่งอามุน พระองค์เป็นที่รู้จักจากรูปปั้นที่ปัจจุบันอยู่ในพิพิธภัณฑ์ไคโร (CG 42211) 
 Karomama (E). หญิงเจ้าเสน่ห์แห่งอามุน

โอรสธิดาที่เป็นไปได้:
 Tentsepeh (D), สมรสกับ Ptah-udj-ankhef. Kitchen ถือว่าเป็นพระธิดาในทาเคลอตที่ 2 ส่วน Bierbrier ถือว่าเป็นพระธิดาในโอโซร์คอนที่ 2 แทนKitchen, Kenneth A. The Third Intermediate Period in Egypt, 1100-650 B.C. (Book & Supplement) Aris & Phillips. 1986 
 Ir-Bast-udja-tjau, สมรสกับ Pakhuru พระองค์เป็นพระธิดาในทาเคลอตที่ 2 หรือทาเคลอตที่ 3
 Di-Ese-nesyt, สมรสกับ Nespaqashuty B พระองค์เป็นพระธิดาในทาเคลอตที่ 2 หรือทาเคลอตที่ 3
# จงเรียกเธอว่านางพญา
จงเรียกเธอว่านางพญา เป็นซิงเกิลของ ซิลลี่ ฟูลส์ ในปี พ.ศ. 2560 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องโดย คิดถึงลอร่า ตามหาลอเร้นท์ และแต่งทำนองโดย เทวฤทธิ์ ศรีสุข , จักรินทร์ จูประเสริฐ , วินเซ้นท์ และเรียบเรียงโดย จักรินทร์ จูประเสริฐ เพลงนี้ออกจำหน่ายครั้งแรกเมื่อวันที่ 28 เมษายน พ.ศ. 2560 

โดยที่มาของเพลงนี้มาจากวันหนึ่งที่ ฟองเบียร์-ปฏิเวธ อุทัยเฉลิม หัวหน้าแห่งค่าย Me Records เดินทางมาอัดเพลงที่สตูดิโอ และชื่นชอบประโยคที่ทางวงพูดขึ้นมาว่า ‘จงเรียกฉันว่านางพญาซะดีๆ’ เป็นอย่างมาก จึงนำมาต่อยอดร่วมกับเดโม่ที่ หรั่ง มือเบสของวงทำมาให้ฟองเบียร์เลือก

ส่วนมิวสิกวีดีโอนี้ เผยแพร่ครั้งแรกในวันที่ 16 พฤษภาคม พ.ศ. 2560 โดยได้ เจษฎา หันช่อ มากำกับจึงทำการต่อยอดเรื่องราวในทันที โดย 4 สมาชิกวงนั้นก็ได้รับบทบาทเป็นทีมโปรดักชั่นภาพนิ่ง ไม่ว่าจะเป็นตากล้องหรือแอ็คติ้งโค้ชที่คอยสอนเหล่านางแบบสุดเซ็กซี่ให้โพสท่าตามที่ต้องการ ซึ่งดูเหมือนว่า ต้น-หรั่ง-รัตน์ สามารถทำหน้าที่ดังกล่าวได้อย่างไร้ที่ติ ในขณะที่ ริม กลับรู้สึกขัดหูขัดตาท่าโพส แม้ว่าเขาจะทำให้ดูเป็นตัวอย่างแล้วก็ตาม นำไปสู่ตอนจบที่เราเชื่อมั่นว่าจะทำให้ทุกคนอ้าปากค้างได้อย่างแน่นอนSilly Fools กลับสู่เพลงป๊อปร็อคที่เต็มไปด้วยลายเซ็นเฉพาะตัวใน “จงเรียกเธอว่านางพญา”

 การตอบรับ 
เพลง จงเรียกเธอว่านางพญา ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 28 เมษายน พ.ศ. 2560 ที่มีคนดาวน์โหลดมากที่สุด ในไม่กี่ชั่วโมงที่ปล่อยยาวนานกว่า 1 สัปดาห์ และติดเทรนด์อันดับ 1 ของ Youtubeนางพญาออกฤทธิ์👄💅  หลังจากปล่อยเพลง "จงเรียกเธอว่านางพญา"ไปได้ 1 วัน ตอนนี้ขึ้นเทรนด์อันดับ 1 ของ Youtube!! 
 ชาร์ต
ชาร์ต (พ.ศ. 2559)อันดับสูงสุด ไอทูนส์สโตร์ไทยแลนด์ ท็อปชาร์ต หลังจากปล่อยเพลง "จงเรียกเธอว่านางพญา" ใน Apple Music ไป 5 วัน ตอนนี้ยังอยู่ในอันดับ 1 Chart iTunes 1FAT CHART ,FAT 93 HD 1
# เขตปกครองตนเองชนชาติทิเบต ไห่เป่ย์
เขตปกครองตนเองชนชาติทิเบต ไห่เป่ย์  เป็นจังหวัดปกครองตนเองทางตะวันออกเฉียงเหนือของมณฑลชิงไห่ ประเทศจีน มีเนื้อที่ 39,354 ตารางกิโลเมตร (15,195 ตารางไมล์) มีศูนย์กลางการปกครองอยู่ที่อำเภอไห่หยาน

 ประชากร 
ตามการสำรวจสำมะโนประชากร ค.ศ. 2000 ไห่เป่ย์มีประชากร 258,922 คนโดยมีประชากรหนาแน่น 6.58 คน/ตร.กม.

รายชื่อต่อไปนี้เป็นรายชื่อกลุ่มชาติพันธุ์ในเขตปกครองตนเองจากการสำมะโนประชากร ค.ศ. 2000 

 ชนชาติ จำนวน ร้อยละ ฮั่น 94,841 36.63% หุย 79,190 30.58% ทิเบต 62,520 24.15% มองโกล 13,087 5.05% ถู่/มองเกอร์ 7,806 3.01% ซาลาร์ 901 0.35% อื่นๆ 577 0.23%

 เขตการปกครอง 
เขตการปกครองแบ่งออกเป็น 4 เขตการปกครองระดับอำเภอ ได้แก่ 3 อำเภอ และ 1 อำเภอปกครองตนเอง

 แผนที่ 400px # ชื่อ ฮั่นจื้อ ฮั่นยฺหวี่พินอิน ทิเบต ไวลีทิเบตพินอิน ประชากร เนื้อที่ (กม.) ความหนาแน่น(/กม.)1อำเภอไห่หยานHǎiyàn Xiànha'e yan rdzongHa'êyan Zong37,7884,3488.692อำเภอฉีเหลียนQílián Xiànchi len rdzongQilên Zong46,47315,6102.973อำเภอกังฉาGāngchá Xiànrkang tsha rdzongGangca Zong41,33312,5003.304อำเภอปกครองตนเองชนชาติหุย เหมินยฺเหวียนMényuán HuízúZìzhìxiànmong yon hu'e rigsrang skyong rdzongMongyoin Hu'êrigRanggyong Zon147,7106,89621.41
# ฌูแอล กัชตรู ปือไรรา
ฌูแอล ดีนึช กัชตรู ปือไรรา (เกิด 28 มิถุนายน 2539) เป็นนักฟุตบอลอาชีพชาวสวิสเชื้อสายโปรตุเกสในตำแหน่งผู้รักษาประตู ปัจจุบันเล่นให้กับเรดิง  

 อาชีพ 
 แมนเชสเตอร์ยูไนเต็ด 
ปือไรราเป็นชาวโปรตุเกส แต่เกิดและเติบโตที่เมืองเล็ก ๆ แห่งหนึ่งในประเทศสวิตเซอร์แลนด์ เริ่มต้นเส้นทางการเป็นนักฟุตบอลด้วยการเข้าร่วมทีมเยาวชนของสโมสรเนอชาแตลซามักซ์เมื่อ พ.ศ. 2552 เมื่ออายุได้ 13 ปีก่อนจะย้ายมาร่วมทีมเยาวชนของแมนเชสเตอร์ยูไนเต็ดเมื่อ พ.ศ. 2555 ขณะอายุได้ 16 ปีและได้มีการขยายสัญญาออกไปเมื่อวันที่ 13 สิงหาคม พ.ศ. 2558 ก่อนที่อีก 2 เดือนต่อมา เขาจะย้ายไปร่วมทีมรอชเดลด้วยสัญญายืมตัวและย้ายกลับมาหลังสัญญายืมตัวสิ้นสุดลงเมื่อวันที่ 3 มกราคม พ.ศ. 2559

วันที่ 26 กุมภาพันธ์ พ.ศ. 2559 ลูวี ฟัน คาล ผู้จัดการทีมชุดใหญ่ในขณะนั้นเรียกตัวปือไรราขึ้นมาร่วมซ้อมกับทีมชุดใหญ่และมีชื่อเป็นตัวสำรองในศึกยูฟ่ายูโรปาลีกรอบ 32 ทีมสุดท้าย นัดที่ 2 ที่ทีมปีศาจแดงเปิดบ้านเอาชนะทีมมิดทึลลันไปได้ 5–1 แต่ในนัดนั้นปือไรราไม่ได้ลงสนาม และปือไรราได้ถูกยืมตัวไปร่วมทีมบือลือเน็งซึชเมื่อวันที่ 31 สิงหาคม พ.ศ. 2559 และสัญญาสิ้นสุดลงเมื่อวันที่ 5 มกราคม พ.ศ. 2560 เนื่องจากผู้รักษาประตูมือ 3 ของทีมปีศาจแดงอย่างแซม จอห์นสโตน ถูกยืมตัวไปเล่นให้กับทีมแอสตันวิลลา ทำให้ปือไรราได้ขยับขึ้นมาเป็นมือ 3 แทน

ปือไรราได้ลงประเดิมสนามเป็นครั้งแรกให้กับทีมชุดใหญ่ในศึกเอฟเอคัพ รอบ 4 นัดที่ทีมปีศาจแดงเปิดบ้านเอาชนะทีมวีแกนแอทเลติกไปได้ 4–0 โดยลงมาเป็นตัวสำรองแทนเซร์ฆิโอ โรเมโร นายทวารมือ 2 ที่เป็นตัวจริงในนัดนั้นในนาที่ 80 และปือไรราได้ประเดิมสนามเป็นตัวจริงครั้งแรกให้กับทีมชุดใหญ่ในพรีเมียร์ลีกนัดสุดท้ายของฤดูกาล 2016–17 ในนัดที่ทีมปีศาจแดงเปิดโอลด์แทรฟฟอร์ดเอาชนะคริสตัลพาเลซไปได้ 2–0
# โค ยง-ฮี
โค ยง-ฮี (26 มิถุนายน พ.ศ. 2480 – 24 พฤษภาคม พ.ศ. 2547) อาจปรากฏในชื่อ โค ย็อง-ฮี  หรือ โค ย็อง-จา 김정은 생모 미공개 사진…"본명은 고영자"《Daily NK》 เป็นอดีตอนุภริยาของคิม จ็อง-อิล อดีตผู้นำเกาหลีเหนือ และเป็นมารดาของคิม จ็อง-อึน ผู้นำเกาหลีเหนือคนปัจจุบัน คิม จ็อง-อิลมักจะเรียกเธออย่างญี่ปุ่นว่า อายูมี (,) ทั้งนี้เธอเป็นชาวเกาหลีไซนิจิรุ่นที่สองที่เกิดในโอซากะ ประเทศญี่ปุ่น

ในประเทศเกาหลีเหนือเธอได้รับการเทิดทูนในตำแหน่ง "มารดาที่น่าเคารพ ผู้ซื่อสัตย์และภักดีภายใต้การบังคับบัญชาของท่านผู้นำอันเป็นที่รัก" (The Respected Mother who is the Most Faithful and Loyal 'Subject' to the Dear Leader Comrade Supreme Commander) หรือ "แม่แห่งเปียงยาง" (The Mother of Pyongyang) และ "มารดาของจอมทัพเกาหลีผู้ยิ่งใหญ่" (The Mother of Great Songun Korea)Lintner, Bertil (2005) Great leader, dear leader: demystifying North Korea under the Kim Clan Silkworm Books, Chiang Mai, Thailand, page 107, ISBN 974-9575-69-5French, Paul (2007) North Korea: the paranoid peninsula  a modern history (2nd edition) Zed Books, London, page 267, ISBN 978-1-84277-905-7

 ประวัติ 
โค ยง-ฮีเกิดที่เขตอิกูโนะ เมืองโอซากะ ประเทศญี่ปุ่น มีบิดาเป็นชาวเกาหลี ส่วนมารดาเป็นชาวญี่ปุ่น; see Kokita Kiyohito, Tessa Morris-Suzuki and Mark Selden, Ko Tae Mun, Ko Chung Hee, and the Osaka Family Origins of North Korean Successor Kim Jong Un , The Asia-Pacific Journal Vol 9, Issue 1 No 2, 3 January 2011. ข้อมูลจากสูติบัตรระบุว่าเธอเกิดเมื่อวันที่ 26 มิถุนายน พ.ศ. 2480 มีชื่อเดิมว่า ทากาดะ ฮิเมะ (Takada Hime) บิดาชื่อโค กย็อน-แท็ก  อดีตทหารญี่ปุ่นชาวเกาหลีที่ย้ายเข้าญี่ปุ่นเพื่อทำงานในโรงงานตัดเย็บเสื้อผ้าที่ดำเนินกิจการโดยกระทรวงสงครามของญี่ปุ่นMark Willacy, Kim Jong-un's grandfather 'was Japanese collaborator', ABC News 11 May 2012 เธอมีพี่น้องทั้งหมดสี่คน ต่อมาเธอและครอบครัวได้ย้ายไปอยู่ประเทศเกาหลีเหนือราวเดือนพฤษภาคม พ.ศ. 2504-2505 ที่เกิดขึ้นจากโครงการส่งบุคคลกลับประเทศเดิม ราวปี พ.ศ. 2513 เธอเข้าเป็นนักเต้นประจำคณะละครศิลป์มันซูแด  ในเปียงยาง

โค ยง-ฮีพบกับคิม จ็อง-อิลครั้งแรกเมื่อปี พ.ศ. 2515 หลังจากนั้นเธอให้กำเนิดบุตรชายคนแรกคือคิม จ็อง-ช็อล  เมื่อปี พ.ศ. 2524 หลังจากนั้นสามปีจึงให้กำเนิดบุตรชายคนที่สองคิม จ็อง-อึน  เมื่อปี พ.ศ. 2527 และบุตรคนที่สามคือคิม ยอ-จ็อง  ที่เคยปรากฏว่าอายุ 23 ปีเมื่อปี พ.ศ. 2555 แต่ต่อมาให้ข้อมูลว่าบุตรสาวคนเล็กนี้เกิดเมื่อปี พ.ศ. 2530 จากการสืบเสาะของเอกอัครราชทูตสหรัฐประจำกรุงเบิร์น ประเทศสวิตเซอร์แลนด์ พบว่าโค ยง-ซุกน้องสาวคนหนึ่งของโค ยง-ฮีคอยดูแลคิม จ็อง-อึนเมื่อคราวที่เขายังศึกษาในประเทศนั้น แต่หน่วยข่าวกรองเกาหลีใต้ให้ข้อมูลว่าทางการสหรัฐได้เตรียมพาโค ยง-ซุกออกจากประเทศโดยไม่ปรึกษากับทางการเกาหลีใต้

วันที่ 27 สิงหาคม พ.ศ. 2547 มีรายงานจากแหล่งข่าวต่าง ๆ รายงานว่าโค ยง-ฮีเสียชีวิตที่ปารีสด้วยโรคมะเร็งเต้านมHart, Joyce (2007) Kim Jong II: Leader of North Korea Rosen Publishing Group, New York, page 60, ISBN 978-1-4042-1901-4 บางแห่งรายงานว่าเธอทำการรักษาที่ปารีสในฤดูใบไม้ผลิปีนั้น แล้วเดินทางกลับเปียงยางโดยมีอาการโคม่า ก่อนเสียชีวิตในเดือนสิงหาคมปีนั้น

ในปี พ.ศ. 2555 คิม จ็อง-อึนสร้างสุสานอุทิศแด่มารดาบนภูเขาแทซ็อง
# มันนีอินเดอะแบงก์ (2017)
มันนีอินเดอะแบงก์ (2017)  เป็นการแสดงมวยปล้ำอาชีพแบบ เพย์-เพอร์-วิว (PPV) ของดับเบิลยูดับเบิลยูอี(WWE) ค่ายสแมคดาวน์ โดยมีกำหนดจัดวันที่ 18 มิถุนายน 2017 ที่สนามScottrade Center ในเมืองเซนต์หลุยส์ รัฐมิสซูรี สหรัฐอเมริกา ซึ่งปีนี้จัดเป็นครั้งที่8 และเป็นครั้งแรกที่มีการจัดมันนีอินเดอะแบงก์แลดเดอร์แมตช์ของผู้หญิง

 ผล 

ดูเพิ่ม
รายชื่อรายการเพย์-เพอร์-วิวของดับเบิลยูดับเบิลยูอี
มันนี่อินเดอะแบงก์
# หม่อมผัน วรวรรณ ณ อยุธยา
หม่อมผัน วรวรรณ ณ อยุธยา (5 เมษายน พ.ศ. 2415 – 3 พฤษภาคม พ.ศ. 2493) เป็นหม่อมในพระเจ้าบรมวงศ์เธอ กรมพระนราธิปประพันธ์พงศ์

ประวัติ
หม่อมผัน วรวรรณ ณ อยุธยา เกิดเมื่อวันที่ 5 เมษายน พ.ศ. 2415 เป็นธิดาของพระสุนทรธรารัต (เพิ่ม สวัสดิ์-ชูโต) มารดาชื่อม่วง (สกุลเดิม อภัยกุล) เป็นหลานของพระยาสุรเสนา (สวัสดิ์ ชูโต)

พระเจ้าน้องยาเธอ พระองค์เจ้าวรวรรณากร (พระยศในขณะนั้น) เสด็จมาหาพระยาสุรเสนาที่บ้านแล้วพบหม่อมผัน จึงเสด็จมาทรงขอหม่อมผันจากพระยาสุรเสนาไปเป็นหม่อม หม่อมผันเป็นที่โปรดปราณมาก มีพระโอรส-ธิดากับพระเจ้าบรมวงศ์เธอ กรมพระนราธิปประพันธ์พงศ์ ดังนี้
 หม่อมเจ้าสกลวรรณากร วรวรรณ (พ.ศ. 2431-2496) เสกสมรสกับหม่อมโจฮันนา (สกุลเดิม เวเบอร์) และหม่อมสมรวย (สกุลเดิม มุกแจ้ง)
 หม่อมเจ้าพรพิมลพรรณ รัชนี (พ.ศ. 2433-2524) เสกสมรสกับพระราชวรวงศ์เธอ กรมหมื่นพิทยาลงกรณ์
 หม่อมเจ้าวัลภากร วรวรรณ (พ.ศ. 2434-2522) 
 หม่อมเจ้านิตยากร วรวรรณ (พ.ศ. 2436-2514) เสกสมรสกับหม่อมแก้ว (สกุลเดิม เอี่ยมจำนงค์) และหม่อมเล็ก (สกุลเดิม เจริญจันทร์แดง)
 หม่อมเจ้าอรทิพย์ประพันธ์ เทวกุล (พ.ศ. 2438-2505) เสกสมรสกับหม่อมเจ้าดำรัสดำรงค์ เทวกุล
 หม่อมเจ้าสิทธยากร วรวรรณ (พ.ศ. 2440-2508) เสกสมรสกับหม่อมดำริห์ (สกุลเดิม บุนนาค)
 หม่อมเจ้าไปรมากร วรวรรณ (พ.ศ. 2441-2519) เสกสมรสกับหม่อมน้อย (สกุลเดิม สุวรรณศวร) หม่อมสมศรี (สกุลเดิม ประภาเพ็ชร์) และหม่อมอรุณ
 หม่อมเจ้าบรรเจิดวรรณวรางค์ วรวรรณ (พ.ศ. 2445-2528) เสกสมรสกับพลเอกมังกร พรหมโยธี
 หม่อมเจ้าสรรพางค์พิมล วรวรรณ (พ.ศ. 2446-2463)
 อุบล วรวรรณ (พ.ศ. 2448-2528) เสกสมรสกับอาฌรลด์ แคร้บบ์

หม่อมผันป่วยด้วยโรคมะเร็ง รักษาตัวอยู่หลายปี จนกระทั่งถึงแก่กรรมเมื่อวันที่ 3 พฤษภาคม พ.ศ. 2493 สิริอายุ 78 ปี พระราชทานเพลิงศพ ณ เมรุวัดมกุฏกษัตริยารามราชวรวิหาร เมื่อวันที่ 9 มีนาคม พ.ศ. 2496
# โฮโจ โยชิโตกิ
โฮโจ โยชิโตกิ (ค.ศ. 1163 – 1 กรกฎาคม ค.ศ. 1224) ผู้นำตระกูลโฮโจ คนที่ 2 และ ชิกเก็ง (ผู้สำเร็จราชการแทนโชกุน) คนที่ 2 แห่ง รัฐบาลโชกุนคามากูระ ดำรงตำแหน่งเมื่อ ค.ศ. 1205 ภายหลังจากการสละตำแหน่งของ โฮโจ โทกิมาซะ ผู้เป็นบิดาจนกระทั่งถึงแก่อสัญกรรมเมื่อ ค.ศ. 1224

 ประวัติ 
โยชิโตกิเกิดเมื่อ ค.ศ. 1163 ที่ แคว้นอิซุ เป็นบุตรชายของ โฮโจ โทกิมาซะ เจ้าแคว้นอิซุและ โฮโจ โนะ มากิ โยชิโตกิมีพี่สาวคนหนึ่งคือ โฮโจ มาซาโกะ และมีน้องชายคนหนึ่งคือ โฮโจ โทกิฟูซะ โดยตระกูลโฮโจนั้นสืบเชื้อสายจาก ตระกูลไทระ และมีศักดิ์เป็นราชนิกุล

ในขณะนั้นตระกูลไทระซึ่งมี ไทระ โนะ คิโยโมริ เป็นผู้นำตระกูลกำลังเรืองอำนาจอยู่ใน เคียวโตะ ที่เป็นเมืองหลวงได้ทำการกวาดล้าง ตระกูลมินาโมโตะ ตระกูลที่เป็นคู่แข่งทางการเมืองส่งผลให้ โยชิโตโมะ ที่เป็นผู้นำตระกูลถูกประหารและเนรเทศ โยริโตโมะ ผู้เป็นบุตรชายมายัง อิซุ
# อุบล วรวรรณ
อุบล วรวรรณ  หรือ อุบลพรรณี แคร้บบ์ มีพระนามเดิมว่า หม่อมเจ้าอุบลพรรณี วรวรรณ (17 สิงหาคม พ.ศ. 2448 – 6 ธันวาคม พ.ศ. 2528) เป็นพระธิดาในพระเจ้าบรมวงศ์เธอ กรมพระนราธิปประพันธ์พงศ์ 

อุบลถือเป็นเจ้านายฝ่ายในองค์แรกที่เสกสมรสกับชาวต่างชาติวีระยุทธ ปีสาลี (8 มิถุนายน 2559). "บันทึกรักท่านหญิง : ความรักและการแต่งงานของเจ้านายสตรีหลัง พ.ศ. 2475". ศิลปวัฒนธรรม (37:8), หน้า 92-93 ทว่ามิได้นำความขึ้นกราบบังคมทูลขอพระราชทานพระบรมราชานุญาตจากพระบาทสมเด็จพระปกเกล้าเจ้าอยู่หัว ถือเป็นการละเมิดกฎมนเทียรบาล จึงถูกถอดจากฐานันดรศักดิ์

พระประวัติ
อุบลมีพระยศเดิมว่าหม่อมเจ้าอุบลพรรณี วรวรรณ มีพระนามลำลองว่าท่านหญิงตัด ประสูติเมื่อวันที่ 17 สิงหาคม พ.ศ. 2448 เป็นธิดาในพระเจ้าบรมวงศ์เธอ กรมพระนราธิปประพันธ์พงศ์กับหม่อมผัน วรวรรณ ณ อยุธยา หม่อมเจ้าอุบลพรรณีทรงขอพระราชทานพระบรมราชานุญาตจากพระบาทสมเด็จพระปกเกล้าเจ้าอยู่หัวเพื่อเสด็จไปศึกษาต่อที่ประเทศอังกฤษใน พ.ศ. 2472 โดยข้อความในลายพระหัตถ์อ้างว่าจะทรงใช้นามว่า M.C. Ubal Varavarn (หม่อมเจ้าอุบล วรวรรณ) โดยจะอยู่ในการดูแลของหม่อมเจ้าดำรัสดำรง เทวกุล และหม่อมเจ้าอรทิพยประพันธ์ เทวกุล (ขณะนั้นหม่อมจ้าดำรัสดำรงเป็นทูตในอังกฤษ) เพื่อศึกษาเล่าเรียนตามสมควร โดยมีเสด็จพ่อและเจ้าพี่สนับสนุนทุนรอนระหว่างเข้าศึกษา

ระหว่างที่ทรงศึกษาอยู่นั้น ทรงพบรักกับเฮนรี "แฮรี"แคร้บบ์ พนักงานบริษัทยูเนียนเวสเทิร์นเทเลกราฟจำกัด (Union Western Telegraph Ltd.) ทั้งสองสมรสกันเมื่อ พ.ศ. 2477 โดยมิได้นำความขึ้นกราบบังคมทูลขอพระราชทานพระบรมราชานุญาตจากพระบาทสมเด็จพระปกเกล้าเจ้าอยู่หัว ถือเป็นการละเมิดกฎมนเทียรบาลว่าด้วยการสมรสพระราชวงศ์ แก้ไขเพิ่มเติม พ.ศ. 2475 ทางรัฐบาลสยามจึงขอให้หม่อมเจ้าอุบลพรรณีเสด็จกลับประเทศ แต่หม่อมเจ้าอุบลพรรณีไม่เสด็จกลับ พร้อมกับแนบลายหัตถ์ขอลาออกจากฐานันดรศักดิ์ชั้นหม่อมเจ้าขึ้นกราบทูล และทรงตอบว่า "ไม่มีอะไรที่จะทำให้เปลี่ยนพระทัย และหวังอยู่แต่ว่าจะได้รับพระราชทานพระบรมราชานุญาตต่อไป" ผลคือมีพระบรมราชโองการให้ถอดหม่อมเจ้าอุบลพรรณีออกจากฐานันดรศักดิ์ ประกาศในราชกิจจานุเบกษาเมื่อวันที่ 12 สิงหาคม พ.ศ. 2477 มีผลในวันที่ 2 สิงหาคม พ.ศ. 2477

หลังพระบาทสมเด็จพระปกเกล้าเจ้าอยู่หัวสวรรคตไปแล้ว อุบลได้ถวายงานสมเด็จพระนางเจ้ารำไพพรรณี พระบรมราชินีซึ่งประทับอยู่ในประเทศอังกฤษอย่างเงียบ ๆ ด้วยการตั้งเครื่องไทยถวาย

อุบลพำนักอยู่ที่ต่างประเทศจนกระทั่งสิ้นชีพิตักษัยเมื่อวันที่ 6 ธันวาคม พ.ศ. 2528 ชันษา 80 ปี

เครื่องราชอิสริยาภรณ์
# เคาน์เตสแอนน์ ดอร์ทีแห่งโรเซินบอร์ก
เคาน์เตสแอนน์ ดอร์ทีแห่งโรเซินบอร์ก ; หรือเดิม (แอนน์ ดอร์ที มอร์ทอส-นิเซิม) เป็นพระชายาใน เคานต์คริสเตียนแห่งโรเซินบอร์ก ภายหลังการสมรส พระองค์ได้รับสถาปนาเป็น เคาน์เตสแอนน์ ดอร์ทีแห่งโนเซินบอร์ก ตามพระสวามี พระองค์และพระสวามี มีพระธิดา 3 คน

 ชีวิตหลังจากสมรส 
167px|thumb|left|พระตำหนักโวเกินฟรี ที่ประทับของเคาน์เตสแอนน์และพระสวามีในบั้นปลาย
หลังจากได้รับพระราชทานพระอิสริยยศเป็น เคาน์เตสแห่งโรเซินบอร์ก แล้วพระองค์ก็ได้เข้าร่วมพระราชพิธีสำคัญๆของพระราชวงศ์มากมาย เช่น พระราชพิธีเสมสมรสของเจ้าชายเฟรเดอริก มกุฎราชกุมารแห่งเดนมาร์ก และ เจ้าหญิงแมรี มกุฎราชกุมารีแห่งเดนมาร์ก ในพระราชวังเฟรเดอริกสบอร์ก พระองค์เป็นที่รู้จักจากสื่อมวลชน เนื่องจากการเปิดเผยพระจริยวัตรประจำวันของพระองค์ รวมถึงพระตำหนักโวเกินฟรี ที่ประทับ และด้วยบุคคลิกส่วนพระองค์ที่ทรงเฉลียวฉลาด โดยพระองค์เคยประทานพระอนุญาตให้นักข่าวเฝ้า ณ พระตำหนักที่ประทับ โดยมีนักข่าวถามว่า ทรงรู้สึกอย่างไรที่พระสวามีสูญเสียพระอิสริยยศเพคะ พระองค์ทรงตอบด้วยพระอารมณ์ขันว่า ฉันรักเขาเพราะเป็นเขาไม่ใช่เพราะเป็นเจ้าชาย ซึ่งทำให้นักข่าวขำไปตามๆกัน

 บั้นปลายพระชนม์ชีพ 
หลังจากพระสวามีสิ้นพระชนม์ไปไม่ถึง 1 ปี พระพลานามัยก็ย่ำแย่ลง และประทับรักษาพระอาการประชวร ณ โรงพยาบาลเกนกอล์ฟ แพทย์วินิจฉัยว่า ทรงป่วยเป็นมะเร็งในลำพระศอ และยังทรงเป็นโรคทางเดินหายพระทัยอักเสบแบบเฉียบพลัน ต่อมาได้สิ้นพระชนม์ ณ กรุงโคเปนเฮเกน เมื่อวันที่ 2 มกราคม พ.ศ. 2557 โดยทรงมีพระนัดดาถึง 7 คน ขณะมีพระชนม์ชีพ โดยงานพระศพถูกจัดขึ้น ณ เมืองเคิร์ก โดยการนี้ สมเด็จพระราชินีนาถมาร์เกรเธอที่ 2 แห่งเดนมาร์ก เสด็จพระราชดำเนินพร้อมด้วยพระบรมวงศานุวงศ์เดนมาร์ก รวมถึง เจ้าหญิงเอลิซาเบธแห่งเดนมาร์ก ซึ่งเสด็จด้วย และถือเป็นการปฏิบัติพระกรณียากิจในรอบ 12 ปี ของเจ้าหญิงเอลิซาเบธแห่งเดนมาร์ก หลังจากประทับรักษาพระอาการประชวรมานาน เนื่องจากแพทย์ผู้ถวายการรักษาทูลให้งดเว้นพระกรณียากิจ
# โฮโจ
โฮโจ (ほうちょう หรือ ほうじょう) อาจหมายถึง

 ตระกูลโฮโจ - ตระกูลไดเมียวของญี่ปุ่น
 โฮโจ (จังหวัดเอฮิเมะ) - นครที่เคยมีอยู่ในจังหวัดเอฮิเมะ
 โฮโจ (อาหาร) - อาหารท้องถิ่นของจังหวัดโออิตะ
 โฮโจ (宝条) - ตัวละครจากไฟนอลแฟนตาซี VII
# ตะเคียนหิน
ตะเคียนหิน  เป็นพืชในวงศ์ยางนา (Dipterocarpaceae) กระจายพันธุ์ในแถบอินโดจีนและคาบสมุทรมลายูสารานุกรมพืชในประเทศไทย (ฉบับย่อ), ราชันย์ ภู่มา และคณะ, หน้า 163, พ.ศ. 2559, โรงพิมพ์สำนักงานพระพุทธศาสนาแห่งชาติ กรุงเทพฯ เป็นพันธุ์ไม้มงคลพระราชทานประจำจังหวัดอำนาจเจริญ ลำต้นใช้ทำของใช้ได้ เนื้อไม้และดอกสามารถนำมาทำเป็นยารักษาโรค

 ลักษณะทางพฤกษศาสตร์ 
ตะเคียนหินเป็นไม้ยืนต้นขนาดกลางถึงใหญ่ สูง 15–30 เมตร เรือนยอดเป็นพุ่มกลมหรือรูปกรวยแหลม โคนต้นมีพูพอน ใบเป็นใบเดี่ยวเรียงสลับ รูปหอกแกมรูปไข่ กว้าง 2.5–3 เซนติเมตร ยาว 6–8.5 เซนติเมตร โคนใบทู่หรือกลมแล้วค่อย ๆ เรียวไปหาปลายใบ ปลายใบยาวคล้ายหาง ใบเกลี้ยงเป็นมันทั้งสองด้าน มีเส้นแขนงใบ 8–10 คู่ ก้านใบยาว 1–1.3 เซนติเมตร เมื่อแห้งจะมีสีดำ ดอกเป็นช่อแบบแยกแขนงสั้น ออกระหว่างง่ามใบหรือปลายกิ่ง มีสีขาวหรือสีเหลืองอ่อน กลีบเลี้ยงมี 5 กลีบ โคนกลีบเชื่อมติดกันเป็นรูปกรวย ปลายกลีบแยกเป็น 5 แฉก กลีบดอกมี 5 กลีบ จีบเวียนเป็นรูปกังหัน กลีบดอกยาวเป็นสองเท่าของกลีบเลี้ยง มีสีขาวหรือสีเหลืองอ่อนเช่นกัน ผลเป็นผลแห้งไม่แตก มีผิวแข็ง เป็นรูปขอบขนาน มีปีก 5 ปีก ผลและโคนปีกไม่เชื่อมติดกัน ปีกยาว 2 ปีก รูปขอบขนาน ยาวประมาณ 3 เซนติเมตร ปีกสีน้ำตาลดำ ปีกสั้น 3 ปีก สั้นมากติดกับโคนผล
# จันทร์เจริญ รัชนี
จันทร์เจริญ รัชนี พระนามเดิม หม่อมเจ้าจันทร์เจริญศิริ รัชนี (พ.ศ. 2445–2515)  เป็นนักเขียนชาวไทย ใช้นามปากกา จ.จ.ร. เป็นพระธิดาในพระราชวรวงศ์เธอ กรมหมื่นพิทยาลงกรณ์ ประสูติแต่หม่อมพัฒน์ รัชนี ณ อยุธยา

จันทร์เจริญถูกถอดจากฐานันดรศักดิ์ใน พ.ศ. 2481 เนื่องจากทรงละเมิดกฎมนเทียรบาลด้วยการเสกสมรสกับสเตอร์ กัณหดุล ชายสามัญชนโดยมิได้กราบบังคมทูลขอพระราชทานพระบรมราชานุญาต

ประวัติ
จันทร์เจริญ หรือ จันทร์เจริญศิริ ประสูติใน พ.ศ. 2445 เป็นพระธิดาในพระราชวรวงศ์เธอ กรมหมื่นพิทยาลงกรณ์ ประสูติแต่หม่อมพัฒน์ รัชนี ณ อยุธยา (สกุลเดิม บุนนาค) มารดาเป็นธิดาของเจ้าพระยาภาสกรวงศ์ (พร บุนนาค) กับท่านผู้หญิงเปลี่ยน ภาสกรวงศ์ ผู้เขียนหนังสือ แม่ครัวหัวป่าก์ มีพระขนิษฐาและอนุชาร่วมหม่อมมารดา ได้แก่ หม่อมเจ้าศะศิเพลินพัฒนา, หม่อมเจ้าจันทร์จิรายุวัฒน์, หม่อมเจ้ารัชนีพัฒน์พิทยาลงกรณ์, หม่อมเจ้าศะศิธรพัฒนวดี และหม่อมเจ้าจันทร์พัฒน์โมลีจุฑาพงศ์ หลังหม่อมพัฒน์ถึงแก่อนิจกรรม กรมหมื่นพิทยาลงกรณ์มีพระโอรส-ธิดาอีกจำนวนหนึ่ง เช่น พระเจ้าวรวงศ์เธอ พระองค์เจ้าวิภาวดีรังสิต และหม่อมเจ้าภีศเดช รัชนีราชสกุลวงศ์, หน้า 180

จันทร์เจริญเสกสมรสกับสเตอร์ กัณหดุล (หรือ กันสเตอร์) นักหนังสือพิมพ์และนักวาดภาพการ์ตูนขำขันคนแรกของไทย ซึ่งเป็นชายสามัญชน โดยมิได้กราบบังคมทูลขอพระราชทานพระบรมราชานุญาตกับพระบาทสมเด็จพระเจ้าอยู่หัว การกระทำเช่นนี้ถือเป็นการละเมิดกฎมนเทียรบาลว่าด้วยการสมรสพระราชวงศ์ แก้ไขเพิ่มเติม พ.ศ. 2475 พระบาทสมเด็จพระปรเมนทรมหาอานันทมหิดล พระอัฐมรามาธิบดินทรและคณะผู้สำเร็จราชการแทนพระองค์มีพระบรมราชโองการให้ถอดหม่อมเจ้าจันทร์เจริญออกจากฐานันดรศักดิ์แห่งพระราชวงศ์เมื่อวันที่ 10 มิถุนายน พ.ศ. 2481

จันทร์เจริญ รัชนี เสียชีวิตเมื่อ พ.ศ. 2515 อายุ 70 ปี

นิพนธ์
จันทร์เจริญเป็นนักเขียนตามพระบิดา ในด้านงานนิพนธ์ใช้พระนามแฝงว่า "จ.จ.ร." มีผลงานตีพิมพ์ ได้แก่
 พ.ศ. 2494 - ชีวิต
 พ.ศ. 2494 - แม่บ้านสารพัดช่าง
 พ.ศ. 2505 - ตำราอาหารของโปรดชาววัง
 พ.ศ. 2506 - ตำราอาหาร ของคาว ของหวาน
 พ.ศ. 2508 - เพื่อนผู้หญิง
 พ.ศ. 2509 - ตำรากับข้าวคาวหวานประจำวัน
 พ.ศ. 2514 - ตำราของหวาน ไทย - ฝรั่ง สูตรชาววัง

 ลำดับสาแหรก